b'\n_START_ARTICLE_\nLovro Su\xc5\xa1nik\n_START_SECTION_\n\xc5\xbdivljenje in delo\n_START_PARAGRAPH_\nPo osnovni \xc5\xa1oli v \xc5\xa0kofji Loki je obiskoval gimnazijo v Kranju (1899-1907). Potem je odslu\xc5\xbeil voja\xc5\xa1ki rok v Pragi (1907-1908). V letih 1908\xe2\x88\x921912 je na Dunaju \xc5\xa1tudiral germanistiko in romanistiko ter 5 semestrov slavistike. Med po\xc4\x8ditnicami 1911 se je v \xc5\xbdenevi izpoplnjeval v franco\xc5\xa1\xc4\x8dini. Poleti 1913 je bil dva meseca doma\xc4\x8di u\xc4\x8ditelj v Garbaczu (Ostroviec, tedanja Radomska gubernija, Ruska Poljska). Na Dunaju je 1913\xe2\x80\x931914 izdelal ob\xc5\xa1irno disertacijo Verbalabstrakta bei Chrestien de Troyes in profesorski nalogi Etude sur les Abstraits verbaux, Der Zauberer Klinschor in der deut. Med 1. svet. vojno je bil 1915 hudo ranjen na severnem boji\xc5\xa1\xc4\x8du ter se nato do konca vojne zdravil v Sarajevu. Slu\xc5\xbeboval je febr.-sept. 1920 na gimnnaziji v Kranju, v Ljubljani na klasi\xc4\x8dni gimnaziji (1920\xe2\x80\x931922) vmes opravil prof. izpit, na II. realni (poljananski) gimnnaziji (1922-1936), od januarja 1937 do maja 1945 bil na\xc4\x8delnik prosvetne uprave, januarja 1946 se je upokojil, nato pri SAZU honorarno delal pri pripravi gradiva za slovar slovenskega knji\xc5\xbenega jezika._NEWLINE_Su\xc5\xa1nik je prirejal pomo\xc5\xbene u\xc4\x8dbenike za francoski in nem\xc5\xa1ki jezik, objavljal \xc4\x8dlanke o francoski in nem\xc5\xa1ki knji\xc5\xbeevnosti, prevajal leposlovje iz obeh literatur in napisal ob\xc5\xa1irno knjigo o akademskih poklicih. V letih 1923\xe2\x80\x931930 je bil podpredsednik Prosvetne zveze, 1928\xe2\x80\x931930 predsednik Slovenskega katoli\xc5\xa1kega akademskega stare\xc5\xa1instva, ter 1936\xe2\x80\x931941 \xc4\x8dlan Glavne prosvete v Beogradu.'